Diari Oficial de la Generalitat Valenciana


Sumari del DOGV 9277, del 14-02-2022 (2022/1030)

RESOLUCIÓ de 25 de gener de 2022, de la Presidència de la Generalitat, per la qual es proveeix el lloc de treball anunciat per la convocatòria 112/2021, de 27 d'octubre de 2021.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   9277

Data del DOGV
:   14-02-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/1030


Data del document
:   25-01-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 25 de gener de 2022, de la Presidència de la Generalitat, per la qual es proveeix el lloc de treball anunciat per la convocatòria 112/2021, de 27 d'octubre de 2021. [2022/1030]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, per a la provisió pel procediment de lliure designació d'un lloc de treball de naturalesa funcionarial, convocatòria número 112/2021, de 27 d'octubre de 2021 (DOGV 9208, 04.11.2021).  
  
Considerant que per al lloc 27638, cap Servei Publicacions de la Generalitat, s'han presentat dues persones candidates que compleixen els requisits exigits; tenint en compte els mèrits al·legats i acreditats per aquestes resulta que respecte als coneixements, les dues persones candidates reuneixen les condicions per a exercir el lloc de treball, ja que ambdues han exercit les funcions assignades al mateix amb un rendiment satisfactori, i poden acreditar aquests coneixements; quant a l'experiència, el candidat Mauro Guillen Grech l'ha ocupat des de 1995 fins a l'any 2021, mentre que l'altra candidata l'ha exercit durant aproximadament huit mesos, per la qual cosa es considera que Mauro Guillen Grech té una major experiència en l'exercici de les funcions assignades al lloc de treball. Quant a les habilitats requerides, les dues persones candidates han desenvolupat amb un nivell satisfactori de rendiment les tasques de direcció d'equips i han sabut adaptar-se als problemes que de manera quotidiana sorgeixen, especialment els relacionats amb la publicació del DOGV. Per tot el que s'ha exposat es considera que la persona més idònia és Mauro Guillen Grech.  
  
De conformitat amb el que disposa l'article 115 de la Llei 4/2021, de 16 d'abril, de la Generalitat, de la funció pública valenciana, així com la base quarta de la resolució de la convocatòria esmentada, i en l'article 62 del Decret 3/2017, de 13 de Gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del que disposa l'apartat seté de la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
  
Primer  
Nomenar Mauro Guillen Grech, funcionari de carrera de l'Administració de la Generalitat, amb NRP...544..A0, com a cap de Servei Publicacions de la Generalitat, lloc número 27498, grup A1, complement de destí nivell 28 i complement específic E050.  
  
Segon  
El cessament de la persona que actualment ocupa del lloc de treball es produirà el dia de la publicació de la present resolució en el Diari Oficial de la Generalitat.  
  
Tercer  
El cessament de la persona nomenada en el lloc de treball que ocupa es produirà d'ofici el mateix dia en què es publique la present resolució en el Diari Oficial de la Generalitat Valenciana. La presa de possessió en el lloc núm. 27658 es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra la present resolució que posa fi a la via administrativa es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació o bé, recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que estableixen els articles 123 i 124, en relació amb la disposició transitòria tercera, de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 25 de gener de 2022.- El subsecretari (p. d. R 19.07.2019, del president de la Generalitat, per la qual delega determinades atribucions en diferents òrgans de la Presidència; DOGV 8596, 22.07.2019): Emili Josep Sampío Morales.